Informácie o trestoch zapísaných v registri trestov sa vydávajú jednak vo forme odpisu z evidencie registra trestov, ktorý je úplný a jednak vo forme výpisu z evidencie registra trestov, ktorý obsahuje len doteraz nezahladené odsúdenia, vrátane údajov o priebehu výkonu uložených trestov, výkonu ochranných opatrení a primeraných obmedzení, ak sa podľa zákona na páchateľa nehľadí, akoby nebol odsúdený.
Register trestov vedie Generálna prokuratúra v Bratislave; je povinná zabezpečiť ochranu údajov uvedených v registri trestov nielen pred zničením odcudzením a pod., ale aj pred neoprávneným prístupom, zmenou alebo rozširovaním.
Svoboda, J. a kol.: Slovník slovenského práva. Prvé novodobé vydanie. Bratislava: Poradca podnikateľa 2000.
vedený na základe zákona, ktorý upravuje zhromažďovanie, spracúvanie, uschovávanie a poskytovanie informácií o osobách právoplatne [[Term:odsúdený|odsúdených]] [[Term:súd|súdmi]] v [[Term:trestné konanie|trestnom konaní]], ako aj o osobách, proti ktorým bolo právoplatne podmienečne zastavené trestné stíhanie, o osobách, pri ktorých bol v trestnom konaní schválený zmier a zastavené trestné stíhanie, ako aj o iných údajoch, o ktorých to ustanovuje zákon
PODĽA: Zákon č. 330/2007 Z. z. o registri trestov.